ऑस्ट्रेलियन ओपन : मुख्य दौर से एक कदम दूर सानिया  
विश्व की 145वीं वरीयता प्राप्त सानिया का तीसरे दौर में मुकाबला कनाडा की स्टेफनी डुबोइस से होगा।
भारत की महिला टेनिस खिलाड़ी सानिया मिर्जा ऑस्ट्रेलियन ओपन के मुख्य दौर में प्रवेश करने से सिर्फ एक कदम दूर हैं।  सानिया ने शनिवार को खेले गए महिला एकल स्पर्धा के क्वालीफाइंग के दूसरे दौर के मुकाबले में रूस की विटालिया डियाचेंको को 6-4, 6-7 (7), 6-3 से हराकर तीसरे दौर में प्रवेश कर लिया।  सानिया को यह मैच जीतने के लिए लगभग ढाई घंटे पसीना बहाना पड़ा।   विश्व की 145वीं वरीयता प्राप्त सानिया का तीसरे दौर में मुकाबला कनाडा की स्टेफनी डुबोइस से होगा।  डुबोइस ने दूसरे दौर के मुकाबले में आस्ट्रेलिया की सोफी लेचर को 6-1, 6-4 से शिकस्त दी।  इससे पहले, सानिया ने शुक्रवार को खेले गए पहले दौर के मुकाबले में बेलारूस की महिला खिलाड़ी इरयना कुरयानोविच  को 6-4, 6-2 से हराया था।